PolyAgent/wiki_georgian_en_parallel_20231101 huggingface dataset:
ბლანშ ფრანგი (1282-1305)

ბლანშ ფრანგი (1282-1305)
ბლანშ ფრანგი (დ. 1282, პარიზი, საფრანგეთი — გ. 1 მარტი, 1305, ვენა, ავსტრია) — კაპეტინგების დინასტიის წარმომადგენელი. საფრანგეთის მეფე ფილიპ III-ისა და დედოფალ მარია ბრაბანტელის ასული. ავსტრიის ჰერცოგ რუდოლფ III-ის ცოლი 1300-1305 წლებში.
ბიოგრაფია
ადრეული ცხოვრება
ბლანში დაიბადა 1282 წელს პარიზში. იგი იყო საფრანგეთის მეფე ფილიპ III-ისა და მისი მეორე ცოლის, დედოფალ მარია ბრაბანტელის ქალიშვილი. მისი ღვიძლი და-ძმანი იყვნენ ევრეს ჰერცოგი ლუი და ინგლისის დედოფალი მარგარიტა, თუმცა მამის მხრიდან მას ასევე ჰყავდა ორი ნახევარ-ძმა საფრანგეთის მეფე ფილიპ IV-ისა და ვალუას გრაფ შარლის სახით.
ნიშნობები
გათხოვებამდე პრინცესა ბლანში ოთხჯერ იყო დანიშნული. პირველად იგი 1290 წლის სექტემბერში დანიშნეს ნემურის ჰერცოგ ჟან I-ზე. ამის შემდეგ, 1291 წლის 31 ივლისს იგი დაინიშნა უელსის პრინც ედუარდ პლანტაგენეტზე (შემდეგში ინგლისის მეფე ედუარდ II), თუმცა საბოლოოდ მან ბლანშის ძმისწულ იზაბელაზე იქორწინა.
მისი მესამე ნიშნობა 1293 წელს შედგა. ამჯერად იგი თავისი მეორე საქმროს, პრინცი ედუარდის მამაზე, ინგლისის მეფე ედუარდ I-ზე დანიშნეს, რომლის ცოლი, დედოფალი ლეონორ კასტილიელი ამ ამბამდე სამი წლით ადრე დაიღუპა მშობიარობისას. ეს ქორწინება ორივე მხარეს ხელს აძლევდა, რამეთუ ორ ქვეყანას შორის მშვიდობა დამყარდებოდა და ბლანშის ძმა, მეფე ფილიპ IV ამის სანაცვლოდ იღებდა გასკონიას.
გარკვეული მიზეზების გამო ედუარდ I-ისა და ბლანშის ნიშნობა ჩაიშალა. ინგლისელებმა ამის მიზეზად ის გამოაცხადეს, რომ იგი აქამდე უკვე იყო სხვაზე დანიშნული, თუმცა ინგლის-საფრანგეთის კავშირის შესანარჩუნებლად ფილიპ IV-მ მეფე ედუარდს ცოლად თავისი მეორე და, მარგარიტა შერთო. ამ გარემოებების გათვალისწინებით, 1296 წელს იგი რიგით მეოთხედ დაინიშნა პრინც იოჰანზე, ჰოლანდიის გრაფ იოჰან II-ის ძეზე.
ქორწინება და გარდაცვალება
ბლანშისა და ჰოლანდიის პრინცის ნიშნობის პარალელურად, 1295 წელს კაპეტინგებთან დაახლოვების მიზნით გერმანიის მეფე ალბრეხტ I-მა მეფე ფილიპთან მოლაპარაკებები დაიწყო. ამის შედეგად ფრანგებმა გააუქმეს ბლანშისა და ჰოლანდიის პრინცის ნიშნობა და 1300 წლის 25 მაისს იგი ალბრეხტის უფროს ძეზე, ავსტრიის ჰერცოგ რუდოლფ III-ზე დააქორწინეს. იგი ავსტრიაში ქმართან ერთად იმავე წლის შობამდე ჩავიდა. ვენის სამეფო კარი მოიხიბლა ფრანგი პრინცესის „ნიჭიერებით“, თუმცა ასევე აღშფოთდა მისი პომპეზურობისა და ფუფუნებისადმი დიდი სიყვარულის გამო. ჰერცოგინია ბლანში მეუღლესთან ერთად მოგზაურობდა შტირიაში, სადაც იგი აქტიურად უჭერდა მხარს ჰაბსბურგთა პრეტენზიას ამ მხარეზე.
1304 წელს ბლანშმა რუდოლფისგან მკვდარი გოგონა გააჩინა, რასაც მალევე მოჰყვა ვაჟის გაჩენა, რომელიც 1306 წელს, სავარაუდოდ, მოწამლეს. თავად ბლანში 1305 წლის 1 მარტს გარდაიცვალა მუცლის მოშლის შედეგად გამოწვეული გართულებებით ვენაში, 22 ან 23 წლის ასაკში.
მისი გარდაცვალებისთანავე რუდოლფი მეორედ დაქორწინდა პოლონეთის პრინცესა ელიზაბეტა რიჩეზაზე, თუმცა შვილები არ ჰყოლია.
ლიტერატურა
Morrison, Elizabeth; Hedeman, Anne Dawson, eds. (2010). Imagining the Past in France: History in Manuscript Painting, 1250-1500. J. Paul Getty Museum.
დაბადებული 1282
გარდაცვლილი 1 მარტი
გარდაცვლილი 1305
კაპეტინგები
საფრანგეთის პრინცესები
ქაია სულთანი

ქაია სულთანი (დ. 1633 – გ. 1659) — ოსმალეთის იმპერიის პრინცესა. მამამისი იყო ოსმალეთის სულთანი მურად IV, ხოლო დედა წარმოშობით ბოსნიელი სანევბერ ხათუნი. 1644 წელს ქაია დააქორწინეს მელექ აჰმედ-ფაშაზე და მშობიარობიდან მალევე, 26 წლის ასაკში გარდაიცვალა. ცნობილ ოსმალო მოგზაურს, ევილია ჩელების, თავის წიგნში ერთი თავი აქვს მიძღვნილი ქაია სულთნის შესახებ, ფეხმძიმობიდან მის სიკვდილამდე.
ადრეული ცხოვრება
ქაია დაიბადა მურად IV-ს (ცნობილი როგორც დიქტატორი და სასტიკი მმართველი) ოჯახში. სულთნის ასულების ქორწინება უმეტესწილად პოლიტიკური იყო და არც ქაია ყოფილა გამონაკლისი. 13 წლის ასაკში იგი დააქორწინეს მელექ აჰმედ-ფაშაზე, მომავალ ოსმალეთის იმპერიის დიდ ვეზირზე. მათი ქორწინების წლად 1644 სახელდება. ქაია თავის ქმარს მტრობდა, გადმოცემის მიხედვით მათი ქორწილის ღამეს ქმარი მახვილით დაჭრა.
დაქორწინებულის ცხოვრება
ქაიამ დაამტკიცა, რომ ძლიერი სულთანი იყო, იგი მეუღლეს სტრატეგიულად და ხშირად ფინანსურადაც ეხმარებოდა. ევილია ჩელებიმ ქაია სულთანი დინასტიის სიძლიერის ერთ-ერთ მთავარ მიზეზად დაასახელა. მან ასევე აღნიშნა, რომ არცერთ ოსმალო-პრინცესას არ მიუღწევია იმდენი წარმატებისთვის, რამდენიც ქაიამ და მელექმა შეძლეს. გავრცელებული ინფორმაციით, ქაიას სიკვდილის შემდეგ მელექი მის კუბოში ჩაწვა და შეუჩერებლად ტიროდა.
ქაიას სიზმრები
ევილია ჩელების წიგნში ნახსნებია, რომ ქაია უცნაურ სიზმრებს ხედავდა. მან მელექს შესთავაზა მათი ახსნა. ქაიამ თქვა, რომ ამ სიზმრებში ხედავდა თითქოს ბაღში სეირნობდა მის ბაბუასთან ერთად, სიზმრის დასასრულს კი ქაიას, ბაბუა ხელს სახეზე დაადებდა და ლოცავდა, მაგრამ ხელი მაშინვე სისხლით იფარებოდა, ქაია შემდეგ თავის ხელს იდებდა სახეზე და მისიც სისხლით იფარეოდა. ქაია შეშინებული იღვიძებდა. მელექ აჰმედ-ფაშამ შესთავაზა, რომ 1000 ოქროს მონეტა ღარიბებისთვის სამოწყალოდ დაერიგებინა, 2000 მისი აღებისთვის, ასევე 300 ევილია ჩელებისთვის და 100-ც ევილიას დისთვის. ქაიამ მართლად ასე გააკეთა, მაგრამ მოგვიანებით, მელექს აუხსნეს, რომ ქაია მშობიარობის შემდეგ სისხლდენით მოკვდებოდა .
არა მარტო ეს სიზმრები, არამედ სხვა უამრავი უცნაური სიზმარი ჰქონდა ქაია სულთანს. ერთ-ერთზე მელექი შეეცადა სულთნისთვის სტრესი შეემსუბუქებინა და უთხრა რომ ეს სიზმარი არაფერს წარმოადგენდა, მაგრამ ქაია სახის გამომეტყველებაზე ატყობდა, რომ ცრუობდა. დამშვიდების ნაცვლად ქაია დღითიდღე ღვთისმოსავი ხდებოდა, აღნიშნულია ისიც, რომ მან მექა და მედინა მრავალჯერ მოილოცა .
სიკვდილი
ქაია სულთნის სიკვდილი მშობიარობამ გამოიწვია, მელექმა უხვად გასცა თანხა მოწყალების სახით, მაგრამ უშედეგოდ. ქაიას მშობიარიობის დროს, ბავშვის პლაცენტა საშვილოსნოს ყელში გაიჩხირა და „გულში შეესო“. იმ ღამით თოფქაფის სასახლის ყველა ბებიაქალი ქაიას საშვილოსნოდან პლაცენტის გამოღებას ცდილობდა მაგრამ ვერ შეძლეს. 3 დღე-ღამის განმავლობაში ქაია ამ ტანჯვას უძლებდა. მეოთხე დღეს ქაია სულთანი გარდაიცვალა.
ლიტერატურა
Celebi, Evliya. 1991 [1659]. “Kaya Sultan (1659).” In The Intimate Life of an Ottoman Statesman: Melek Ahmed Pasha (1588–1662) As Portrayed in Evliya Çelebi's Book of Travels (Seyahat-Name). Ed. Robert Dankoff. Albany: SUNY Press, pp. 221–36.
Peirce, Leslie. "The Imperial Harem: Women and Sovereignty in the Ottoman Empire". New York: Oxford University Press, 1993.
სქოლიო
დაბადებული 1633
გარდაცვლილი 1659
ოსმანების დინასტია
მშობიარობის დროს გარდაცვლილები
ლა-პეროხა

ლა-პეროხა — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ორენსეს პროვინციის ორენსეს კომარკის შემადგენლობაში. ფართობი — 54,52 კმ². მოსახლეობა — 1810 კაცი (2020 წ.).
იხილეთ აგრეთვე
ორენსეს მუნიციპალიტეტები
რესურსები ინტერნეტში
ლა-პეროხის მუნიციპალიტეტის ოფიციალური საიტი
სქოლიო
ორენსეს მუნიციპალიტეტები
ორენსეს ქალაქები
Plagiolepis montivaga

Plagiolepis montivaga — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
𐊥

𐊥 — კარიული დამწერლობის ასო.
რესურსები ინტერნეტში
Graphemica (𐊥)
კარიული ასოები
ბელია-ვისტის დეპარტამენტი

ბელია-ვისტის დეპარტამენტი — დეპარტამენტი არგენტინაში, კორიენტესის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 35 350 ადამიანს შეადგენდა. ფართობი 1 695 კმ²-ია.
დეპარტამენტის ადმინისტრაციული ცენტრია ქალაქი ბელია-ვისტა.
რესურსები ინტერნეტში
არგენტინის მოსახლეობის 2001 წლის აღწერის მონაცემები
Provincia de Corrientes. Viviendas, población por sexo e índice de masculinidad, según departamento. Año 2010
კორიენტესის პროვინციის დეპარტამენტები
ოღასკურა

ოღასკურა იგივე ოღასყურა — მდინარე დასავლეთ საქართველოში, მდ. გუბისწყლის შენაკადი. სათავეს იღებს სათაფლიის მთის სამხრეთ კალთებზე, კვეთს ქალაქ ქუთაისის ჩრდილო-დასავლეთ ნაწილს, გადის „ავტოქარხნის“ დასახლებაში (უმეტესად ხელოვნურ კალაპოტში), შემდეგ სოფ. ფარცხანაყანევში და ერთვის მდ. გუბისწყალს სოფ. მიწაწითელთან, ქუთაისიდან 3-4 კმ-ში. სიგრძე 22 კმ. საზრდოობს ატმოსფერული ნალექებითა და გრუნტის წყლებით. უხვი ნალექის შემთხვევაში ახასიათებს წყალმოვარდნა, რაც ქმნის ქუთაისის მჭიდროდ დასახლებული უბნების ქუჩების დატბორვის საშიშროებას. ქალაქის ფარგლებში მდინარის კალაპოტი ძლიერ დაბინძურებულია საყოფაცხოვრებო, სამშენებლო და სხვა სახის ნარჩენებით.
იხილეთ აგრეთვე
რუა
ლიტერატურა
მცირე მდინარეების დაბინძურების წყაროები / გორდაძე ე., ჟორჟოლიანი ც. საერთაშორისო სამეცნიერო კონფერენცია „ეკოლოგიის თანამედროვე პრობლემები“, შრომები, ISSN 1512-1976, ტ. 6, ქუთაისი, საქართველო, 21-22 სექტემბერი, 2018, გვ. 242-243.
სქოლიო
გუბისწყლის შენაკადები
იმერეთის მხარის მდინარეები
ქუთაისი
ასციდიები

ასციდიები (Ascidiae) — ზღვის ცხოველების კლასი გარსიანების ქვეტიპისა. უმრავლესობა სუბსტრატზეა მიმაგრებული, ხოლო ზოგი თავისუფლად დაცურავს. გვხვდება როგორც ცალადი, ისე კოლონიური ფორმები. ასციდიების პარკისებრი სხეული დაფარულია სქელი გარსით - ტუნიკით, რომელსაც ეპითელიუმი გამოყოფს. სხეულის ბოლო ლანჩით მიმაგრებულია სუბსტრატზე, ზედა მხარეს ორი ხვრელია - პირისა და კლოაკისა. ასციდიები შეფერილია ნარინჯისფრად, იისფრად, მოწითალოდ და მოყავისფროდ, თუმცა ზღვის ღრმა ფენებში მობინადრე ფორმებს ფერი დაკარგული აქვს. ზოგჯერ ტუნიკა გამჭვირვალეა და შინაგანი ორგანოები მოჩანს. იკვებება (პასიურად) მცირე ზომის ორგანიზმებით. მრავლდება როგორც სქესობრივად, ისე უსესქოდ (დაკვირტვით). ლარვას აქვს ქორდა, რაც ზრდასრულს აღარ გააჩნია. ამ ნიშნით ა. კოვალევსკიმ ასციდიები ქორდიანების ტიპს მიაკუთვნა. ცნობილია ასციდიების 150-მდე სახეობა. ცალადი ასციდიებიდან აღსანიშნავია ფალუზია (Phallusia mammilata), ციონა (Ciona intestinalis) და სხვა. მცურავი კოლონიური ფორმებიდან საყურადღებოა პიროზომა, რომელიც კაშკაშა სინათლეს ასხივებს. ასციდიები გავრცელებულია 5000 მ სიღრმემდე მსოფლიოს ყველა ზღვაში.
ლიტერატურა
ქსე, ტ. 1, გვ. 663, თბ., 1975
რესურსები ინტერნეტში
Ascidiacea.com
The Dutch Ascidians Homepage
გარსიანები
39th Golden Globe Awards

39th Golden Globe Awards
The 39th Golden Globe Awards, honoring the best in film and television for 1981, were held on January 30, 1982.
Winners and nominees
Film
The following films received multiple nominations:
The following films received multiple wins:
Television
The following programs received multiple nominations:
The following programs received multiple wins:
Ceremony
Miss Golden Globe
Laura Dern (daughter of Bruce Dern & Diane Ladd)
See also
54th Academy Awards
2nd Golden Raspberry Awards
33rd Primetime Emmy Awards
34th Primetime Emmy Awards
35th British Academy Film Awards
36th Tony Awards
1981 in film
1981 in American television
References
IMdb 1982 Golden Globe Awards
039
1981 film awards
1981 television awards
January 1982 events in the United States
1981 awards in the United States
ეთიოპიის მართლმადიდებელი ეკლესია

ეთიოპიის მართლმადიდებელი ეკლესია (Yäityop'ya ortodoks täwahedo bétäkrestyan) – ავტოკეფალური, აღმოსავლეთის მართლმადიდებლური ეკლესია ეთიოპიაში. ეთიოპიის ეკლესია ნაწილი იყო კოპტური ეკლესიისა 1959 წლამდე, მანამ სანამ ეკლესიას კოპტური მართლმადიდებლური ეკლესიის პაპმა, ალექსანდრიისა და სრულიად აფრიკის პატრიარქმა კირილე VI-მ ავტოკეფალია არ მიანიჭა. იგი არ უნდა აგვერიოს ეთიოპიის კათოლიკურ ეკლესიაში, რომელიც ქალკედონურია.
ეკლესიას 1992 - 2012 წლებში ხელმძღვანელობდა აბუნა პავლე. ეკლესიის მეთაურის სრული წოდებაა მისი უწმინდესობა პატრიარქი აბისინიისა და კათოლიკოსი სრულიად ეთიოპიისა.
რესურსები ინტერნეტში
Listen and Watch Ethiopian Orthodox Tewahedo Church Songs, Begena and Preaching
Ethiopian Orthodox Timket Ceremony in Gondar
Divine Liturgy of the Ethiopian Orthodox Church
Ethiopian Orthodox Tewahedo Church Directory
Ethiopian Orthodox Church Directory
Ethiopian Review's Directory of Ethiopian churches
Ethiopian Religions - Christianity, Islam, Judaism & Paganism
Bilingual Ethiopian Orthodox Tewahedo Church site - English version
Ethiopian Orthodox Tewahedo Church Info
EOTC INFO Provides Basic Information and more for members born outside of Ethiopia
List of Ethiopian Orthodox Tewahedo Church websites
Ethiopian Orthodox Tewahedo Church
Tewahedo Songs & Records
Ethiopian Orthodox Tewahedo Church in Phoenix
Ethiopian Orthodox Archdiocese of the Caribbean & Latin America
CNEWA article: Ethiopian Orthodox Tewahedo Church
Historical Evolution of Ethiopian Anaphoras
Abbink, J. A Bibliography on Christianity in Ethiopia. Leiden: African Studies Centre, 2003
Biblical Canon
AN INTRODUCTION TO Ethiopic Christian Literature BY J. M. HARDEN, D.D., LL.D. Canon of St. Patrick's, Dublin, 1926
The Ethiopian Orthodox Tewahedo Church faith and Order -in Amharic
The Ethiopian Orthodox Tewahedo Church faith and Order
Ethiopian Icons Through The Centuries - Images from the Church
Ethiopian Orthodox Tewahedo Church outside of Ethiopia - includes music and preaching
Ethiopian Crucifixes Gallery
ეთიოპიის მართლმადიდებელი ეკლესია
ორხონ-ენისეის ძეგლთა ენა

ორხონ-ენისეის ძეგლთა ენა ძველი თურქული ენა — მდინარე ორხონისა და ენისეის მიდამოებში კლდეებზე, სტელებსა და საფლავის ქვებზე VI-VIII საუკუნეებში ამოკვეთილი წარწერების ენა. შეიცავდა ყველა ძირითად ხმოვანს e-ს გარდა. თანდებულთა სისტემა ჯერ არ ყოფილა მკაფიოდ გამორჩეული ზმნიზედისაგან, არც კავშირებია ჩამოყალიბებული, არსებობს მხოლოდ შეერთებითი ნაწილაკები (სინტაქსურად არც ქვეწყობაა და არც თანწყობა).
ლიტერატურა
L. Johanson, A History of Turkic, in: The Turkic Languages, eds. L. Johanson & E.A. Csato, Routledge, London (1998), ISBN 0-415-08200-5
M. Erdal, Old Turkic, in: The Turkic Languages, eds. L. Johanson & E.A. Csato, Routledge, London (1998),ISBN 978-99929-944-0-5
რესურსები ინტერნეტში
Old Turkic inscriptions (with translations into English), reading lessons and tutorials
Turkic Inscriptions of Orkhon Valley (with translations into Turkish)
VATEC
ანბანური დამწერლობები
Zoo TV: Live from Sydney

Zoo TV: Live from Sydney — ირლანდიური როკ-ჯგუფ U2-ს ვიდეო, რომელიც ასახავს 1993 წელს სიდნეიში გამართულ კონცერტს.
ისტორია
Zoo TV იყო სიდნეიში ჩატარებული ორი კონცერტიდან რიგით მეორე გამოსვლა. წინა საღამოს მოწყობილი შოუ პრაქტიკულად გამოყენებული იყო რეპეტიციისათვის. საგულისხმოა, რომ ადამ კლეიტონი ამ კონცერტს არ ესწრებოდა. იგი გამოჩნდა მეორე წარმოდგენაზე.
რამდენიმე წლის შემდეგ ბონომ მიმოიხილა ეს შოუ ჟურნალში როლინგ სტოუნი. მისი თქმით, კლეიტონს კარგად ესმოდა, რომ ეს შეიძლებოდა ჯგუფის უკანასკნელი შოუ ყოფილიყო.
იმ დროისათვის ეს იყო ოთხეულის ყველაზე გამაოგნებელი წარმოდგენა, რომელიც ითავსებდა როკ-კონცერტსა და თეატრალიზებული შოუს ელემენტებს, გიგანტური ეკრანებით და პირდაპირი ტელე-ჩართვებით მსოფლიოს სხვადასხვა წერტილებიდან.
სიმღერების სია
Show Opening
Zoo Station
The Fly
Even Better Than the Real Thing
Mysterious Ways
One
Unchained Melody
Until the End of the World
New Year's Day
Numb
Angel of Harlem
Stay (Faraway, So Close!)
Satellite of Love
Dirty Day
Bullet the Blue Sky
Running to Stand Still
Where the Streets Have No Name
Pride (In the Name of Love)
Daddy's Gonna Pay For Your Crashed Car
Lemon
With or Without You
Love Is Blindness
Can't Help Falling in Love
დამატებითი მასალა
Tryin' to Throw Your Arms Around the World და Desire — გადაღებული ნიუ-იორკში, 1992 წლის 29 და 30 აგვისტოს
The Fly და Even Better than the Real Thing — გადაღებული კონცერტზე შეაჩერეთ სელაფილდი, მანჩესტერი, 1992 წლის 19 ივნისი
დოკუმენტური ფილმები
A Fistful of ZooTV
ZooTV – The Inside Story
Trabantland
სპეციალური მასალა
ვიდეოაღიარება
Numb - კარაოკე მიქსი
ფუნქციები კომპიუტერისათვის
დამალული სექციები
იმ საღამოს დაკრული ყველა სიმღერა შეტანილია ამ ფილმში, მაგრამ გამოტოვებულია Tryin' to Throw Your Arms Around the World, რომელიც შესრულდა სიმღერებს Numb და Angel of Harlem შორის. ბევრი თვლის, რომ ამის მიზეზი არის ბონოს მიერ სცენაზე არასრულწლოვან გოგონასთან ერთად დალეული შამპანიურის ჭიქა, მაგრამ სხვები თვლიან, რომ ჯგუფი უბრალოდ უკმაყოფილო იყო ამ შესრულებით.
პრობლემები
როდესაც იაპონიაში ეს კონცერტი პირველად აჩვენეს, მოყვარულების დიდი რაოდენობა უკმაყოფილო დარჩა, რადგანაც სიმღერის The Fly დროს ეკრანებზე, უამრავ სხვა ფსევდო-ლოზუნგთან ერთად თითქოს გამოჩნდა ახლავე დაბომბეთ იაპონია. სინამდვილეში ეს არ იყო პირდაპირი მოწოდება, არამედ წარმოადგენდა მთლიანად მედიასაშუალებების სატირული ვარიანტის ნაწილს. 2007 წლის აგვისტოში შოუს დიზაინერმა, უილი უილიამსმა განაცხადა, რომ თავის დროზე ეს გაუგებრობა ჟურნალისტის გამო მოხდა და სინამდვილეში ასეთი ფრაზა არ ყოფილა შემთხვევითი ფრაზების კრებულში.
სქოლიო
U2-ს ვიდეო ალბომები
1994 წლის ვიდეო ალბომები
U2-ს საკონცერტო ალბომები
1994 წლის საკონცერტო ალბომები
Island Records-ის საკონცერტო ალბომები
Island Records-ის ვიდეო ალბომები
PolyGram-ის საკონცერტო ალბომები
PolyGram-ის ვიდეო ალბომები
საკონცერტო ვიდეო ალბომები
ცესვაინეს მხარე

ცესვაინეს მხარე — ლატვიის ადმინისტრაციულ-ტერიტორიული ერთეული. მდებარეობს ქვეყნის აღმოსავლეთ ნაწილში, ვიძემეს რეგიონში. მხარე მოიცავს ცესვაინეს თემსა და ქალაქ ცესვაინეს, რომელიც წარმოადგენს მხარის ადმინისტრაციულ ცენტრს.
ესაზღვრება მადონასა და გულბენეს მხარეები.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას მადონას რაიონის ტერიტორიის ნაწილზე.
მოსახლეობა
მოსახლეობა 2010 წლის 1 იანვრისათვის შეადგენს 3 114 კაცს. მხარის ფართობია 190,5 კმ².
რესურსები ინტერნეტში
ოფიციალური საიტი
სქოლიო
ლატვიის მხარეები
კარაიმანი

კარაიმანი — სოფელი მოლდოვაში, დონდუშენის რაიონში. მდებარეობს ზღვის დონიდან 210 მეტრზე. 2004 წლის მონაცემებით, მოსახლეობა 65 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
დონდუშენის რაიონის სოფლები
Lake Orta

Lake Orta (Lombard and ) or Cusio (Lombard and ) is a lake in northern Italy, west of Lake Maggiore.
It has been so named since the 16th century, but was previously called Lago di San Giulio, after Saint Julius (4th century), the patron saint of the region. Its southern end is about by rail to the northwest of the city of Novara (located on the main Turin-Milan line), while its northern end is about by rail south of the Gravellona-Toce railway station, itself located halfway between Ornavasso and Omegna.
Its scenery is characteristically Italian, while San Giulio island has some picturesque buildings, and takes its name from the local saint, who lived in the 4th century. The island was fortified between the 5th and 6th centuries.
Located around the lake are Orta San Giulio, built on a peninsula projecting from the east shore of the lake, Omegna at its northern extremity, Pettenasco to the east, and Pella to the west.
It is supposed that the lake is the remnant of a much larger sheet of water by which originally the waters of the Toce flowed south towards Novara. As the glaciers retreated the waters flowing from them diminished, and were gradually diverted into Lake Maggiore.
The inaugural European Rowing Championships were held on Lake Orta in 1893.
Frequent ferry service connects towns and villages around the lake.
Gallery
See also
Italian Lakes
List of lakes of Italy
References
CNR - ISE: Laghi
LIMNO Banca dati dei laghi italiani: Orta
External links
Lake Orta at World Lake database
Orta.net Pictures, history and curiosities about lake of Orta
ქოქოსაძე

ქოქოსაძე
საკუთარი სახელი ქოქოსაძე შეიძლება აღნიშნავდეს ერთ-ერთ შემდეგ პიროვნებათაგანს:
თამაზ ქოქოსაძე — ინჟინერ-მშენებელი
ნიკა ქოქოსაძე — სპორტსმენი (ფეხბურთელი)
ქართული გვარები
გრინვეი საქართველო

გრინვეი საქართველო - ავტოსატრანსპორტო საშუალებების ტექნიკური ინსპეტირების ყველაზე დიდი კომპანიაა საქართველოში, რომელიც მომხმარებელს საერთაშორისო სტანდარტების სერვისს სთავაზობს. კომპანიის მომსახურების ცენტრები ქვეყნის 26 წერტილშია განლაგებული. გრინვეი საქართველო მაღალმთიანი რეგიონების მოსახლეობას სამი მობილური სადგურით ემსახურება.
გრინვეი საქართველოს პარტნიორია ავტომობილების ტექნიკური ინსპექტირების მსოფლიო ლიდერი კომპანია „Applus+”, რომელიც მსოფლიოს 70 ქვეყანაში ოპერირებს. „Applus+”-ის საერთაშორისო გამოცდილების გათვალისწინებით, პირველად საქართველოში ჩამოყალიბდა ევროპული სტანდარტების მქონე ტექნიკური ინსპექტირების კომპანია გრინვეი საქართველო.
საერთაშორისო სტანდარტის უზრუნველსაყოფად გრინვეი საქართველოს მსოფლიოში ცნობილ ავტოტექინსპექტირების აღჭურვილობის მწარმოებელ კომპანია Actia -სთან თანამშრომლობს. ტექინსპექტირების პროცესში გრინვეი საქართველო „actia-ს“ ტექნოლოგიას და აპარატურას იყენებს.
გრინვეი საქართველოში 350 ადამიანია დასაქმებული. დასაქმებულებმა გადამზადება ესპანეთში გაიარეს. კომპანიის თანამშრომლები კვალიფიკაციის ასამაღლებელ ტრენინგებს, როგორც ქვეყნის შიგნით, ასევე მის ფარგლებს გარეთ აქტიურად გადიან.
სავალდებულო ტექნიკური დათვალიერება
საქართველოსა და ევროპის კავშირს შორის ასოცირების შესახებ შეთანხმების ფარგლებში, საქართველომ აიღო ვალდებულება, განახორციელოს ავტომანქანების ტექდათვალიერების რეფორმა. 2018 წლის 1 ოქტომბრიდან ავტომობილების ტექნიკური ინსპექტირება უკვე სავალდებულო გახდა 3.0 და მეტი ძრავის მქონე მანქანებისთვის, 2019 წლის 1 იანვრიდან კი - ყველა სხვა სატრანსპორტო საშუალებებისთვის.
სქოლიო
მინის დინასტია

მინის დინასტია — ჩინეთის იმპერატორთა დინასტია (1368-1644 წწ.). დააარსა ჭუ იუანჭანმა მონღოლური დინასტიის იუანის დამხობის შემდეგ. XV საუკუნის დასაწყისში ატარებდა ექსპანსიონისტურ საგარეო პოლიტიკას. 1407 წელს ჩინეთის ჯარებმა მიიტაცეს ვიეტნამი. პორტუგალიელები ცდილობდნენ ჩინეთში ფეხის მოკიდებას, ამის გამო ამ დინასტიის იმპერატორმა უ-ძუნმა 1521 წელს ევროპელებს აუკრძალა ჩინეთში შემოსვლა და დაუხურა ყველა ნავსადგური აომინის (მაკაო) გარდა. 1644 წელს გლეხთა ომის შედეგად, რომელსაც ლი ძიჩენი მეთაურობდა, მინის დინასტია დაემხო. ჩინელი ფეოდალების ნაწილი მიემხრო მანჯურიელებს, რომლებიც შეიჭრნენ ჩინეთში, ჩაახშეს გლეხთა ომი და ქვეყანაში დაამკვიდრეს მანჯურიული დინასტია ცინი.
ჭუ იუანჭანი ითვლება ერთ–ერთ ყველაზე ძლიერ იმპერატორად ჩინეთის ისტორიაში. მის ძალაუფლებას არაერთი ისტორიული ფაქტი უსვამს ხაზს, თუნდაც იმის მაგალითი, რომ მისმა რეფორმებმა განაპირობა ჩინეთის მომავალი განვითარება მინის დინასტიის განმავლობაში. ჭუ იუანჭანი 1363 წელს იკავებს ნანკინს და დააარსებს პირველ მმართველობის ორგანოს, რომელსაც დააკომპლექტებს ჩინელი კონფუციანელი კადრებისაგან, ვინც უკმაყოფილოა მონღოლური მმართველობით. 1368 წელს, მაშინ როცა ის იღებს მონღოლთა დინასტიის დედაქალაქ პეკინს. უკანასკნელი ჩინგიზხანის მემკვიდრე მონღოლი, რომელიც ჩინეთში იჯდა იძულებული ხდება გაიქცეს ჩრდილოეთით (ჩინეთიდან ჩრდილოეთით იგულისხმება) და დაუთმოს დედაქალაქი ჭუ იუანჭანს. თავისი იმპერიის ქვაკუთხედად მან გამოაცხადა მოძღვრება იმპერატორისა და ხალხის ჰარმონიული ერთიანობის შესახებ (民本), რაც გულისხმობდა, რომ იმპერატორი მუდამ იზიარებდა ხალხის ინტერესებს ნებისმიერი გადაწყვეტილების მიღებაში, თუმცა ხალხის ნება სრულიად მაინც არ განაპირობებდა მის ქმედებას.
მისი შვილის, იუან ლეს (永樂) მმართველობის დროს (1403–1424 წლები) ჩინეთის სახელმწიფო გადადის ხანგრძლივი აყვავების პერიოდში. სწორედ გატარებული რეფორმის შედეგი იყო სახელმწიფო ხაზინის გამდიდრება, რაც იუან ლემ გონივრულად გამოიყენა და კონკრეტული თანხებით, პირველ რიგში, მომავალი საზღვაო ექსპედიციები დააფინანსა.
ჩინეთი ამ დროიდან გადადის თავდაცვით პოლიტიკაზე მონღოლების შეტევების აღკვეთის მხრივ, რადგან მართალია ჭუ იუანჭანმა განდევნა მონღოლები ჩინეთიდან, მაგრამ მათ ჩრდილოეთით გადაინაცვლეს, საიდანაც ახორციელებდნენ მუდმივ დამარბეველ ლაშქრობებს არა მარტო ჩინეთის მშვიდობიან მოსახლეობაზე, არამედ იქ გამავალ ვაჭრებზეც.
ხდება საზღვაო ტექნიკის წარმოება-განვითარება და იწყება სავაჭრო კონტაქტების დამყარება ევროპასთან. ჭუ იუანჭანის მმართველობის პერიოდიდან დაახლოებით XV საუკუნემდე ჩინეთი ორიენტირებულია საზღვაო სფეროს გაფართოვებასა და ტერიტორიების შემოერთებაზე. მინის ჩინეთი, ჩინური „მსოფლიო წესრიგის“ შესაბამისად, საზღვაო მოგზაურობებით ახდენს საკუთარი უპირატესი ძალისა და ცივილიზაციის დემონსტრირებას და ჩვეულებრივ მოითხოვს სხვა სახელმწიფოების მიერ მის პატივისცემას.
ლიტერატურა
რესურსები ინტერნეტში
დინასტიები